

**OPĆINA MALI BUKOVEC**

**Povjerenstvo za procjenu šteta**

**od el. nepogoda na području**

**Općine Mali Bukovec**

**JAVNI POZIV**

**za prijavu štete od prirodne nepogode**

**tuče na području Općine Mali Bukovec**

dana 31. svibnja 2022. godine župan Varaždinske županije donio je *Odluku o proglašenju prirodne nepogode od tuče za područje Općine Mali Bukovec* koje je dana 25. svibnja 2022. godine pogodila vremenska nepogoda – tuča čime su nanijete velike materijalne štete na poljoprivredi, građevinama i infrastrukturi.

Sukladno navedenom, pozivaju se oštećenicida izvrše prijavu štete u prostorijama Općine Mali Bukovec u razdoblju **od 31. svibnja 2022.g. zaključno do 07. lipnja 2022.g.** svakim radnim danom u vremenu od 07:00 sati do 15:00 sati.

**DOKUMENTACIJA POTREBNA ZA PRIJAVU ŠTETE:**

**- ispunjen obrazac za prijavu štete OBRAZAC PN**

**- vlastoručno potpisana Izjava o nepostojanju osiguranja**

**- preslika osobne iskaznice**

**- fotografije** (vidljivost nastale štete na stambenim i gospodarskim objektima)**.**

**- preslika Zahtjeva za potporu za 2022.g.** od Agencije za plaćanja u poljoprivredi, ribarstvu i ruralnom razvoju(***za štete u poljoprivredi***)

**- preslika rješenja o izvedenom stanju /građevinske dozvole /uporabne dozvole** ukoliko posjeduju neka obavezno prilože s obzirom da je propisano Zakonom, jer će ovisiti o državnom povjerenstvu hoće li prihvatiti zahtjev bez navedenog dokumenta, (***za štete na stambenim i gospodarskim objektima****).* Za objekte izgrađene prije 15. veljače 1968. ne primjenjuje se ova stavka, već je potrebno dostaviti potvrdu da je objekt izgrađen prije tog datuma.

**- preslika policijskog izvješća** (za pokretnu imovinu, npr. automobili)

Nakon prijave štete Općinsko povjerenstvo za procjenu šteta od elementarnih nepogoda Općine Mali Bukovec i stručne osobe **će obaviti izvid prijavljene štete te izraditi procjenu štete.**

Za sva pitanja i eventualne nejasnoće možete kontaktirati Jedinstveni upravni odjel Općine Mali Bukovec telefonski na kontakt broj: 042/843-143.

**Povjerenstvo**